Document ID: 32007D0013

KOMISJONI OTSUS,
22. detsember 2006,
millega kohandatakse otsust 2002/459/EÜ seoses Bulgaaria ja Rumeenia ühinemise tõttu Traces arvutivõrgu üksuste loetellu tehtavate täiendustega
(teatavaks tehtud numbri K(2006) 6810 all)
(EMPs kohaldatav tekst)
(2007/13/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Bulgaaria ja Rumeenia ühinemislepingut, eriti selle artikli 4 lõiget 3,
võttes arvesse Bulgaaria ja Rumeenia ühinemisakti, eriti selle artiklit 56,
ning arvestades järgmist:
(1)
Teatavate õigusaktide puhul, mis vajavad kohandamist Bulgaaria ja Rumeenia ühinemise tõttu Euroopa Liiduga, ei nähta 2005. aasta ühinemisaktis ette vajalikke kohandusi. Kõnealused kohandused tuleb vastu võtta enne ühinemist, et neid saaks kohaldada alates ühinemise kuupäevast.
(2)
Nõukogu 26. juuni 1990. aasta direktiivis 90/425/EMÜ (milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle), (1) täpsemalt selle artikli 20 lõikes 1 nähakse ette liikmesriikide veterinaarasutusi ühendava arvutisüsteemi loomine.
(3)
Komisjoni 4. juuni 2002. aasta otsuses 2002/459/EÜ, milles loetletakse ANIMO arvutivõrgu üksused ja millega tunnistatakse kehtetuks otsus 2000/278/EÜ, (2) sätestatakse ANIMO arvutivõrgu üksuste loetelu ja identifitseerimisandmed liikmesriikides.
(4)
Komisjoni 30. märtsi 2004. aasta otsusega 2004/292/EÜ Traces süsteemi kasutuselevõtmise kohta ja otsuse 92/486/EMÜ muutmise kohta (3) kehtestatakse Traces arvutisüsteemi kasutamine loomade ja teatavate toodete liikumise jälgimiseks ühendusesiseses kaubanduses ja ühendusse importimisel.
(5)
Traces arvutisüsteemi tõhusa toimimise tagamiseks tuleb identifitseerida erinevad Bulgaarias ja Rumeenias asuvad üksused.
(6)
Seetõttu tuleb vastavalt muuta otsust 2002/459/EÜ.
(7)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2002/459/EÜ lisa muudetakse vastavalt käesoleva otsuse lisale.
Artikkel 2
Käesolev otsus jõustub Bulgaaria ja Rumeenia ühinemislepingu jõustumise korral lepingu jõustumise kuupäeval.
Artikkel 3
Käesolev otsus on adresseeritud liikmesriikidele.
Brüssel, 22. detsember 2007

Labels: 7
3
6
12
18
15